ALS kann í serligum førum geva undantak frá kravinum um, at tú skalt vera fús/ur at taka av einum og hvørjum arbeiðstilboði. Dømi um slíkt undantak eru trupul bústaðarviðurskifti á arbeiðsstaðnum og vánaligt ferðasamband til arbeiðsstaðið. Eisini kunnu undantøk verða gjørd fyri húski við børnum og fyri stakar uppihaldarar. Men legg tær í geyma, at tað er ALS og ikki tú sjálv/ur, sum ger av, nær serligar umstøður gera seg galdandi.